CELEX: 62019CN0378
Language: mt
Date: 2019-05-14 00:00:00
Title: Kawża C-378/19: Talba għal deċiżjoni preliminari mressqa mill-Ústavný súd Slovenskej republiky (is-Slovakkja) fl-14 ta’ Mejju 2019 — Prezident Slovenskej republiki

15.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 238/11
            
         
      Talba għal deċiżjoni preliminari mressqa mill-Ústavný súd Slovenskej republiky (is-Slovakkja) fl-14 ta’ Mejju 2019 — Prezident Slovenskej republiki
      (Kawża C-378/19)
      (2019/C 238/15)
      Lingwa tal-kawża: is-Slovakk
      
         Qorti tar-rinviju
      
      Ústavný súd Slovenskej republiky
      
         Partijiet fil-kawża prinċipali
      
      
         Rikorrent: Prezident Slovenskej republiki
      
         Domandi preliminari
      
      
                  1)
               
               
                  L-Artikolu 35(4) tad-Direttiva 2009/72/KE (1) tal-Parlament Ewropew u tal-Kunsill tat-13 ta’ Lulju 2009 dwar ir-regoli komuni għas-suq intern fil-qasam tal-elettriku u li temenda d-Direttiva 2003/54/KE jista’ jiġi interpretat, b’mod partikolari fid-dawl tal-premessa 33 tiegħu, fis-sens li jipprekludi li fi Stat Membru, fil-kuntest tal-emenda tal-miżura nazzjonali ta’ traspożizzjoni tad-direttiva ċċitata iktar ’il fuq, titħassar is-setgħa tal-President tar-Repubblika, elett direttament miċ-ċittadini, li jaħtar u li jirrevoka l-President tal-awtorità regolatorja, u li din is-setgħa tingħata pjuttost lill-gvern, trasferiment li jistabbilixxi mill-ġdid is-sitwazzjoni legali eżistenti qabel it-traspożizzjoni tad-Direttiva?
               
            
                  2)
               
               
                  L-Artikolu 35(5) tad-Direttiva 2009/72/KE tal-Parlament Ewropew u tal-Kunsill tat-13 ta’ Lulju 2009 dwar ir-regoli komuni għas-suq intern fil-qasam tal-elettriku u li temenda d-Direttiva 2003/54/KE jista’ jiġi interpretat, b’mod partikolari fid-dawl tal-premessa 34 tiegħu, fis-sens li jipprekludi leġiżlazzjoni nazzjonali li, bl-għan li tiggarantixxi l-protezzjoni tal-interess pubbliku, tawtorizza lill-ministeri sabiex jipparteċipaw fil-proċedura ta’ regolamentazzjoni tariffarja quddiem l-awtorità regolatorja?
               
            
         (1)  ĠU 2009, L 211, p. 55.